2007. aasta ujumise maailmameistrivõistlused
2007. aasta ujumise maailmameistrivõistlused olid 12. maailmameistrivõistlused ujumises, mis toimusid 17. märtsist 1. aprillini Melbourne'is Austraalias. Võistlused korraldas Rahvusvaheline Ujumisföderatsioon (FINA). Võisteldi ujumises (meestel ja naistel oli kavas 23 ala), avaveeujumises (meestel ja naistel kavas 5 km, 10 km ja 25 km distants), vettehüpetes (5 ala nii meestele kui ka naistele), kujundujumises (naistele 6 ala) ja veepallis (nii mehed kui ka naised).